**Základná škola s materskou školou P.V. Rovnianka Dolný Hričov**

**OZNAM O TERMÍNE A PODMIENKACH PRIJÍMANIA DETÍ**

**DO MŠ DOLNÝ HRIČOV** **NA ŠKOLSKÝ ROK 2021/ 2022**

Riaditeľstvo ZŠ s MŠ P.V.Rovnianka Dolný Hričov, oznamuje informácie týkajúce sa podávania žiadostí na prijatie dieťaťa do materskej školy **na školský rok 2021/2022:**

Na predprimárne vzdelávanie v materských školách sa prijímajú deti v súlade § 59 zákona

č. 245/2008 Z. z. a v súlade § 3 vyhlášky Ministerstva školstva Slovenskej republiky

č. 438/2020 ktorou sa mení a dopĺňa vyhláška Ministerstva školstva Slovenskej republiky

č. 306/2008 Z. z. o materskej škole v znení vyhlášky č. 308/2009 Z. z.

Zápis do Materskej školy je

**od 3. mája do 7. mája2021.**

**Spôsob  podania  žiadosti - organizácia pri podávaní žiadosti o prijatie dieťaťa :**

**1. Forma  Elektronicky**

**Tlačivo o prijatie dieťaťa do MŠ si môžu rodičia  stiahnuť na webovej stránke Základnej školy** [**www.zsdhricov.sk**](http://www.zsdhricov.sk) **v ľavom menu v sekcii Tlačivá.**

* **Vypísanú žiadosť, podpísanú oboma zákonnými zástupcami treba odoslať v prílohe  na email  msdhricov@azet.sk   do 7. mája 2021 .**

Súčasťou žiadosti je potvrdenie o zdravotnom stave dieťaťa od všeobecného lekára, kde sa uvedie okrem iného aj údaj o povinnom očkovaní. Potvrdenie o zdravotnej spôsobilosti **nie je potvrdením o aktuálnom zdravotnom stave dieťaťa**, ale **je potvrdením o jeho zdravotnej spôsobilosti absolvovať predprimárne vzdelávanie** v materskej škole.

* + **Ak ide o dieťa so špeciálnymi výchovno-vzdelávacími potrebami, zákonný zástupca predloží aj vyjadrenie príslušného zariadenia výchovného poradenstva a prevencie.**

**2.Forma manuálne podanie žiadosti**

**Pre zákonných zástupcov, ktorí nemajú možnosť elektronicky podať žiadosť – tlačivo si prevezmú osobne v budove materskej školy termíne od 3. mája do 7. mája 2021 v čase od 10.00hod – 12.00hod**

  Písomné rozhodnutie o prijatí alebo neprijatí dieťaťa do materskej školy k začiatku školského roka 2021/2022 vydá  riaditeľ ZŠ s MŠ P.V.Rovnianka, v súlade s podmienkami prijatia.

**Podmienky prijatia**

* prednostne sa prijímajú deti, pre ktoré je plnenie predprimárneho vzdelávania povinné, dieťa, ktoré dosiahlo 5 rokov veku do 31.8.2021
* povinné predprimárne vzdelávanie plní dieťa podľa trvalého bydliska, v spádovej materskej školy ak sa rodič nerozhodne inak.
* deti s pokračovaním predprimárneho vzdelávania.
* deti, ktoré dovŕšili 3 rok veku

**Dieťa by malo pri nástupe do MŠ ovládať**:

* základné hygienické návyky (používanie WC – nepoužíva plienky, umývanie a utieranie rúk, používanie vreckovky,);
* samostatne jesť (používať lyžicu) a piť z hrnčeka;
* malo by byť pri obliekaní aktívne (nie je nevyhnutné, aby sa vedelo celkom samé obliecť, vyzliecť, uviazať si šnúrky);
* má si poznať svoje veci;
* malo by sa vedieť na určitý čas zvládať odluku od rodičov